b'\n_START_ARTICLE_\nTatiana Baramzina\n_START_SECTION_\nBiografie\n_START_PARAGRAPH_\nN\xc4\x83scut\xc4\x83 \xc3\xaen ora\xc8\x99ul Glazov \xc3\xaen Udmurtia, ea a fost a cincea din cei \xc8\x99ase copii n\xc4\x83scu\xc8\x9bi dintr-o familie de muncitori. Tat\xc4\x83l ei, Nikolai Makarovici, era muncitor la calea ferat\xc4\x83, iar mama, Marfa Mitrofanovna, era gospodin\xc4\x83. \xc3\x8en anii noilor reforme politico-economice (NPE), tat\xc4\x83l ei a \xc3\xaenceput s\xc4\x83 v\xc3\xa2nd\xc4\x83 p\xc3\xa2ine \xe2\x80\x9e\xc3\xaen conformitate cu brevetul s\xc4\x83u din categoria a doua\xe2\x80\x9d \xc8\x99i a fost lipsit de dreptul la vot. Dup\xc4\x83 moartea sa \xc3\xaen 1931, Marfa Mitrofanovna a \xc3\xaenceput s\xc4\x83 v\xc3\xa2nd\xc4\x83 \xc3\xaen locul lui Nikolai  \xc8\x99i s-a ocupat de redob\xc3\xa2ndirea  dreptului la vot. Ea nu a \xc3\xaencetat acest comer\xc8\x9b \xc8\x99i \xc3\xaen 1933 casa i-a fost confiscat\xc4\x83. Tania a crescut ca o fat\xc4\x83 curajoas\xc4\x83 \xc8\x99i puternic\xc4\x83 din punct de vedere fizic. Dup\xc4\x83 absolvirea liceului \xc3\xaen 1934, Baramzina a absolvit Institutul Pedagogic de Stat din Glazov \xc8\x99i a petrecut doi ani pred\xc3\xa2nd la o gr\xc4\x83dini\xc8\x9b\xc4\x83 dintr-o \xc8\x99coal\xc4\x83 din Kacika\xc8\x99ur. La 2 noiembrie 1937, ea a depus cererea de aderare la Komsomol \xc8\x99i a fost acceptat\xc4\x83 o lun\xc4\x83 mai t\xc3\xa2rziu. A devenit membru al Societ\xc4\x83\xc8\x9bii Crucea Ro\xc8\x99ie din Rusia \xc8\x99i al OSOAVIAIIM (\xc3\xaenrus\xc4\x83 \xd0\x9e\xd0\xa1\xd0\x9e\xd0\x90\xd0\x92\xd0\x98\xd0\x90\xd0\xa5\xd0\x98\xd0\x9c, \xd0\xa1\xd0\xbe\xd1\x8e\xd0\xb7 \xd0\xbe\xd0\xb1\xd1\x89\xd0\xb5\xd1\x81\xd1\x82\xd0\xb2 \xd1\x81\xd0\xbe\xd0\xb4\xd0\xb5\xd0\xb9\xd1\x81\xd1\x82\xd0\xb2\xd0\xb8\xd1\x8f \xd0\xbe\xd0\xb1\xd0\xbe\xd1\x80\xd0\xbe\xd0\xbd\xd0\xb5 \xd0\xb8 \xd0\xb0\xd0\xb2\xd0\xb8\xd0\xb0\xd1\x86\xd0\xb8\xd0\xbe\xd0\xbd\xd0\xbd\xd0\xbe-\xd1\x85\xd0\xb8\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xbc\xd1\x83 \xd1\x81\xd1\x82\xd1\x80\xd0\xbe\xd0\xb8\xd1\x82\xd0\xb5\xd0\xbb\xd1\x8c\xd1\x81\xd1\x82\xd0\xb2\xd1\x83 \xd0\xa1\xd0\xa1\xd0\xa1\xd0\xa0) \xc8\x99i a \xc3\xaenv\xc4\x83\xc8\x9bat s\xc4\x83 trag\xc4\x83 cu pu\xc8\x99ca. \xc3\x8en 1940, s-a \xc3\xaenscris la Universitatea din Perm, iar c\xc3\xa2nd Germania a invadat Uniunea Sovietic\xc4\x83, a \xc3\xaenceput s\xc4\x83 frecventeze seara cursurile de asistente medicale \xc3\xaen perioada \xc3\xaen care antrenamentul s-a intensificat.\n_START_SECTION_\nMarele R\xc4\x83zboi Patriotic\n_START_PARAGRAPH_\n\xc3\x8en 1943, ea s-a \xc3\xaenscris\xc4\x83 la \xc8\x98coala central\xc4\x83 pentru femei de preg\xc4\x83tire a luneti\xc8\x99tilor (\xc3\xaen rus\xc4\x83 \xd0\xa6\xd0\xb5\xd0\xbd\xd1\x82\xd1\x80\xd0\xb0\xd0\xbb\xd1\x8c\xd0\xbd\xd0\xb0\xd1\x8f \xd0\xb6\xd0\xb5\xd0\xbd\xd1\x81\xd0\xba\xd0\xb0\xd1\x8f \xd1\x88\xd0\xba\xd0\xbe\xd0\xbb\xd0\xb0 \xd1\x81\xd0\xbd\xd0\xb0\xd0\xb9\xd0\xbf\xd0\xb5\xd1\x80\xd1\x81\xd0\xba\xd0\xbe\xd0\xb9 \xd0\xbf\xd0\xbe\xd0\xb4\xd0\xb3\xd0\xbe\xd1\x82\xd0\xbe\xd0\xb2\xd0\xba\xd0\xb8), dup\xc4\x83 care a fost trimis\xc4\x83 \xc3\xaen aprilie 1944 pe cel de-al Treilea Front Bielorus. \xc3\x8en lupt\xc4\x83, ea a ucis 16 solda\xc8\x9bi inamici  cu o pu\xc8\x99c\xc4\x83 de lunetist, dar \xc3\xaen cur\xc3\xa2nd vederea ei a \xc3\xaenceput s\xc4\x83 scad\xc4\x83. Refuz\xc3\xa2nd demobilizarea, Tatiana s-a reprofilat ca telefonist\xc4\x83._NEWLINE_La 22-23 iunie 1944, \xc3\xaen b\xc4\x83t\xc4\x83liile din apropierea satului Maloie Morozovo, sub focul artileriei grele, a reparat o linie telefonic\xc4\x83 distrus\xc4\x83 de 14 ori._NEWLINE_La 5 iulie 1944, Tatiana Baramzina (ca parte a Batalionului 3 Infanterie, Regimentul 252 de Infanterie, Divizia 70 Infanterie, Armata a 33-a de pe al Treilea Front Bielorus) a fost para\xc8\x99utat\xc4\x83 \xc3\xaen spatele liniilor inamice pentru a efectua o misiune de lupt\xc4\x83 - pentru a captura pozi\xc8\x9biile din spatele inamicului \xc8\x99i pentru a le men\xc8\x9bine p\xc3\xa2n\xc4\x83 la sosirea for\xc8\x9belor principale. \xc3\x8en mar\xc8\x99ul de l\xc3\xa2ng\xc4\x83 satul Pekalin din districtul Smolevici din regiunea Minsk, batalionul s-a ciocnit cu for\xc8\x9be inamice superioare. \xc3\x8en b\xc4\x83t\xc4\x83lia care a urmat, datorit\xc4\x83 preg\xc4\x83tirii ei medicale, a oferit asisten\xc8\x9b\xc4\x83 r\xc4\x83ni\xc8\x9bilor afla\xc8\x9bi sub focul inamic. V\xc4\x83z\xc3\xa2nd superioritatea du\xc8\x99manului, a dat ordin r\xc4\x83ni\xc8\x9bilor s\xc4\x83 se retrag\xc4\x83 \xc3\xaen p\xc4\x83dure, iar celor care nu au putut s\xc4\x83 se deplaseze - s\xc4\x83 se ascund\xc4\x83 \xc3\xaen fortifica\xc8\x9biile subterane. Tatiana Baramzina a tras p\xc3\xa2n\xc4\x83 la ultimul glon\xc8\x9b, \xc3\xaempu\xc8\x99c\xc3\xa2nd peste 20 de solda\xc8\x9bi inamici. Prin capturarea fortifica\xc8\x9biilor subterane, nazi\xc8\x99tii au \xc3\xaempu\xc8\x99cat r\xc4\x83ni\xc8\x9bii ad\xc4\x83posti\xc8\x9bi acolo cu pistoale antitanc Panzerb\xc3\xbcchse de mare putere. Tatiana a fost torturat\xc4\x83 mult timp pentru a divulga informa\xc8\x9bii privind num\xc4\x83rul de trupe \xc8\x99i regimentul din care fac parte: corpul ei a fost t\xc4\x83iat cu un pumnal, ochii i-au fost sco\xc8\x99i, s\xc3\xa2nii i-au fost t\xc4\x83ia\xc8\x9bi, o baionet\xc4\x83 i-a fost \xc3\xaenfipt\xc4\x83 \xc3\xaen stomac. \xc3\x8en cele din urm\xc4\x83 a fost ucis\xc4\x83 cu o lovitur\xc4\x83 de pistol anti-tanc \xc3\xaen cap. A fost identificat\xc4\x83 numai dup\xc4\x83 r\xc4\x83m\xc4\x83\xc8\x99i\xc8\x9bele uniformei \xc8\x99i a p\xc4\x83rului._NEWLINE_Tatiana Baramzina a fost \xc3\xaengropat\xc4\x83 \xc3\xaentr-o groap\xc4\x83 comun\xc4\x83 din satul Volma. \xc3\x8en 1963 r\xc4\x83m\xc4\x83\xc8\x99i\xc8\x9bele au fost transferate \xc3\xaentr-un morm\xc3\xa2nt din satul Kalita din districtul Smolevici, regiunea Minsk.\n_START_SECTION_\nMo\xc8\x99tenire\n_START_PARAGRAPH_\nI s-au oferit postum la 24 martie 1945 cele mai \xc3\xaenalte distinc\xc8\x9bii ale Uniunii Sovietice: Erou al Uniunii Sovietice \xc8\x99i Ordinul Lenin (pentru serviciul militar exemplar). Mai multe monumente \xc3\xaen memoria sa au fost ridicate: \xc3\xaen Perm, Glazov \xc8\x99i Ijevsk. Str\xc4\x83zi din Minsk, Glazov, Ijevsk, Perm sau Podolsk au fost numite \xc3\xaen memoria Tatianei.'